CSK की टीम टेक्सास सुपर किंग्स के साथ करार, मिलेगा मिलर- ब्रावो का साथ
Ambati Rayudu to Join Chennai Super Kings' Franchise Team, Texas Super Kings, in the MLC IPL से रिटायरमेंट लेने के बाद अंबाती रायडू अब अमेरिका के टी-20 मेजर लीग क्रिकेट (MLC) में चेन्नई सुपर किंग्स की फ्रेंचाइजी वाली टीम टेक्सास सुपर किंग्स से खेलते नजर आएंगे। MLC के पहले चरण की शुरुआत 13 जुलाई से हो रही है। रायडू IPL
IPL से रिटायरमेंट लेने के बाद अंबाती रायडू अब अमेरिका के टी-20 मेजर लीग क्रिकेट (MLC) में चेन्नई सुपर किंग्स की फ्रेंचाइजी वाली टीम टेक्सास सुपर किंग्स से खेलते नजर आएंगे। MLC के पहले चरण की शुरुआत 13 जुलाई से हो रही है।
रायडू IPL के 16वें सीजन में खिताब जीतने वाली चेन्नई सुपर किंग्स टीम के हिस्सा थे। चेन्नई सुपर किंग्स ने अहमदाबाद में खेले गए फाइनल में गुजरात टाइटंस को 5 विकेट से हराया था।
अंबाती रायडू ने IPLके 16वें सीजन में खेले 16 मैचों में 139.82 की स्ट्राइक रेट से 158 रन बनाए थे।
IPL में CSK से खेलने वाले कई खिलाड़ी भी टीम में शामिल
रायडू के साथ चेन्नई सुपर किंग्स से खेल चुके डेवोन कॉन्वे,मिचेल सैंटनर भी नजर आएंगे। इसके अलावा चेन्नई सुपर किंग्स के कोच स्टीफन फ्लेमिंग भी यहां भी टेक्सास सुपर किंग्स के कोच है।
वहीं सीएसके बॉलिंग कोच डेवोन ब्रावो भी खिलाड़ी के तौर पर टेक्सास सुपर किंग्स से खेलते हुए नजर आएंगे। इसके अलावा IPLके 16वें सीजन में गुजरात टाइटंस की ओर से खेलने वाले डेविड मिलर भी टीम टेक्सास सुपर किंग्स टीम के हिस्सा हैं।
कॉन्वे ने IPL 2023 में बनाए हैं 52 की औसत से रन
डेवोन कॉन्वे ने IPLके 16वें सीजन में 51.69 की औसत से 672 रन बनाए। वहीं मिचेल सैंटनर को ज्यादा मौका नहीं मिला। उन्होंने 3 मैचों में 6.75 की इकोनॉमी रेट से 3 विकेट लिए थे।
जबकि गुजरात टाइटंस की ओर से खेलने वाले डेविड मिलर ने16 मैचों में 32.28 की औसत से 259 रन बनाए थे।
टेक्सास सुपर किंग्स का पहला मैच 14 जुलाई को
इस लीग में टेक्सास की टीम अपना पहला मैच 14 जुलाई को लॉस एंजिल्स नाइट राइडर्स के खिलाफ खेलेगी। इसके बाद दूसरा मैच 16 जुलाई को वॉशिंगटन फ्रीडम के खिलाफ खेलेगी।
17 जुलाई को इस टीम का सामना एमएआई न्यूयॉर्क से होगा। 21 जुलाई को टेक्सास की टीम का सामना सीटल ओर्कास से होगा। तीन दिन बाद यानी 24 जुलाई को ये टीम सैन फ्रांसिस्को यूनिकॉर्न्स के खिलाफ मैदान पर उतरेगी।